บางที่ขับถ่ายออกเลือดแต่ช่วงนี้ไม่ถ่ายออกเลือดแล้วแต่ปัสวะแต่ออกเลือดทางตูดหมายความว่าเปผ็นโรคอะไรคะเพราะไม่เคยเข้าโรงพยาบาลมาเป็นปีแล้วคะแก้ไขยังไงคะ
สวัสดีค่ะ สาเหตุขอการถ่ายอุจจาระเป็นเลือด อาจเกิดจาก1. ริดสีดวงทวารชนิดภายใน เป็นสาเหตุที่พบได้บ่อย เกิดจากการโป่งพองของหลอดเลือดดำที่ทวารหนัก เมื่อออกแรงเบ่ง หรืออุจจาระแข็งครูดกับหลอดเลือด หลอดเลือดก็จะแตกออกทำให้มีเลือดออก โดยจะเป็นเลือดสีแดงสดหยดออกมาพร้อมกับอุจจาระหรือหลังถ่ายอุจจาระ บางรายเลือดอาจมีปริมาณมากได้ ซึ่งสาเหตุของการเกิดริดสีดวงทวาร ได้แก่ การมีท้องผูก ชอบเบ่งถ่ายอุจจาระ นั่งถ่ายนาน มีน้ำหนักตัวมาก เป็นต้น2. แผลปริขอบทวารหนัก เกิดจากการที่มีก้อนอุจจาระเป็นก้อนใหญ่ หรือแข็ง ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผล ซึ่งมักมีเลือดสีแดงสดติดออกมากับก้อนอุจจาระหรือติดกระดาษที่ใช้เช็ดก้น มักมีอาการปวดหรือเจ็บรูทวารหนักร่วมด้วยสาเหตุอื่นๆ ที่พบได้น้อย และมักมีอาการอื่นๆ อีกหลายอย่างร่วมด้วย ได้แก่ ทวารหนักและไส้ตรงอักเสบ ลำไส้ใหญ่อักเสบเรื้อรัง ภาวะลำไส้ขาดเลือดมีเลือดออกจากหลอดอาหารหรือกระเพาะอาหารที่มีแผลหรือเส้นเลือดโป่งพอง มีติ่งเนื้อหรือก้อนเนื้อในลำไส้ใหญ่ มะเร็งลำไส้ใหญ่ เป็นต้นสำหรับการที่มีปัสสาวะแล้วมีเลือดออกมารูทวารหนัก ก็เป็นสิ่งที่อาจพบได้ เพราะเวลาที่เรานั่งถ่ายปัสสาวะ เราก็จะออกแรงเบ่งเล็กน้อย ทำให้กล้ามเนื้อบริเวณทวารหนักเกิดการคลายตัวไปด้วย เลือดที่อยู่ในรูทวารหนักอยู่แล้วจึงออกมาค่ะหากอาการถ่ายอุจจาระเป็นเลือด เกิดขึ้นนานๆ ครั้ง และไม่ได้มีอาการอื่นๆ ร่วมอีก เช่น ปวดท้องเรื้อรัง มีไข้ เบื่ออาหาร น้ำหนักลด เป็นต้น ก็ไม่น่าเกิดจากโรคอัยตรายอะไร ส่วนใหญ่ก็คือเกิดจากโรคริดสีดวงทวารหนักดังกล่าวไป ดังนั้น ก็ควรพยายามอย่าให้มีท้องผูก ดื่มน้ำเปล่ามากๆ อย่างน้อยวันละ 8-10 แก้ว ไม่กลั้นหรือเบ่งถ่ายอุจจาระ ไม่นั่วถ่ายอุจจาระนานเกินไป เป็นต้น แต่หากอาการถ่ายเป็นเลือดเกิดขึ้นบ่อยครั้ง หรือมีเลือดออกปริมาณมาก หรืออาการอื่นๆ อีก ก็ควรไปพบแพทย์เพื่อตรวจและรักษาค่ะ